Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 611/13/5505	Liptovský Mikuláš, 13.6.2014
EEČ : 2-39-233-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: študent
a
poškodeným:
1.	XXXXX 
	sídlo organizácie: XXXXX
Obsahom zmieru je:

a.	Výška nahradenej škody alebo škody, na náhradu ktorej sa obvinený zaviazal: 36,48 € 
b.	Peňažná suma určená na všeobecne prospešné účely: 70,00 € 
c.	Konkrétny adresát peňažnej sumy určenej na všeobecne prospešné účely: Svetielko nádeje OZ, Detská fakultná nemocnica s poliklinikou B. Bystrica, Námestie L. Svobodu 4, 974 09 Banská Bystrica, IČO: 37889346 
d.	Suma odovzdaná štátu na peňažnú pomoc obetiam trestnej činnosti: 35,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: študent
realizované policajtom Obv.odd. PZ Liptovský Mikuláš pod spisovou značkou ORP-XXXXX
20. novembra 2013 v čase o 08.50 hod. bol prichytený pracovníkom SBS v OD Hypernova na Garbiarskej ulici v L. Mikuláši pri krádeži tovaru a to 1 ks 0,7 fľaše Tatratea 52% v hodnote 16,99 € a 1 ks 0,7 l fľaše Tatratea 60% v hodnote 19,49 €, ktoré v cestovnej taške vyniesol cez pokladňu bez zaplatenia, čím spoločnosti XXXXX a. s., XXXXX, XXXXX, IČO: XXXXX, spôsobil krádežou škodu vo výške 36,48 € a tohto skutku sa dopustil napriek tomu, že dňa 14. novembra 2013 v čase o 18.50 hod. bol taktiež prichytený v OD Kaufland na Ulici Demänovská cesta v L. Mikuláši pri krádeži tovaru, za čo bol postihnutý hliadkou OO PZ za priestupok proti majetku podľa § 50 ods. 1 zák. č. 372/1990 Zb. a bola mu uložená v blokovom konaní pokuta vo výške 10,- €, číslo bloku E0156697. 

Odôvodnenie: 
	Poverený príslušník OO PZ v L. Mikuláši uznesením ORP-1XXXXX dňa XXXXX začal podľa § 199 ods. 1 Tr. poriadku trestné stíhanie a súčasne podľa § 206 ods. 1 Tr. poriadku vzniesol obvinenie ml. XXXXX pre prečin krádeže podľa § 212 ods. 2 písm. f/ Tr. zákona pre skutok uvedený vo výrokovej časti tohto uznesenia.
	Zo spisového materiálu som zistila, že v predmetnej veci sa koná o prečine, na ktorý zákon ustanovuje trest odňatia slobody až na 2 roky, tak ako to má na mysli ust. § 220 ods. 1 Tr. poriadku. 
	Obvinený XXXXX s poškodeným zástupcom spoločnosti XXXXX dňa 26. 5. 2014 uzavrel zmier, v rámci ktorého vyhlásil, že spáchal skutok, za ktorý je trestne stíhaný. Pred uzavretím zmieru uhradil škodu vo výške 36,48 €, pričom nárok na náhradu škody u poškodeného je uspokojený.
	Do pokladne Okresnej prokuratúry v L. Mikuláši zložil zákonný zástupca ml. XXXXX, XXXXX st. 20. 5. 2014 peňažnú sumu vo výške 70,- €, z ktorej chce poukázať na peňažnú pomoc obetiam trestnej činnosti sumu 35,- € a peňažnú sumu vo výške 35,- € Svetielku nádeje, Občianske združenie, Detská fakultná nemocnica s poliklinikou v B. Bystrici, Námestie L. Svobodu 4, 974 09  Banská Bystrica, IČO: 37889346, číslo účtu 2620756262/1100, Tatra banka, a. s., pobočka Banská Bystrica. 
	Táto suma je primeraná závažnosti spáchania trestného činu a majetkovým pomerom obvineného. 
	Obvinený a poškodený s týmto spôsobom vybavenia veci vyslovili súhlas.
	Vzhľadom na povahu a závažnosť spáchaného prečinu, na mieru, akým bol dotknutý verejný záujem, na osobu obvineného, jeho osobné a majetkové pomery som toho názoru, že takýto spôsob rozhodnutia je pre páchateľa postačujúci a preto som rozhodla tak, ako je uvedené vo výrokovej časti tohto uznesenia. 

Poučenie: 
Proti tomuto uzneseniu sťažnosť nie je prípustná.

JUDr. Iveta Chovančíková
prokurátorka